
	ОПШТИНСКА УПРАВА ГО ЧУКАРИЦА

	НАЧЕЛНИКУ ОПШТИНСКЕ УПРАВЕ

	11030 БЕОГРАД 

	Шумадијски трг бр. 2


Поштовани,

На основу члана 29. став 1. Закона о Заштитнику грађана („Сл. гласник РС“ бр. 79/05 и 54/07), у поступку по притужби З. А. из Београда, Заштитник грађана вам упућује




ОБАВЕШТЕЊЕ





о



         завршетку поступка

Општинска управа ГО Чукарица је, поступајући по препоруци Заштитника грађана дел. бр. 2696 од 1. 2. 2013. године, доставила овом органу акт IV-02 број: 356-848/12 од 8. 2. 2013. године, примљен у овом органу 1. 3. 2013. године, којим је обавестила овај орган да је поступила по упућеној препоруци, односно да је Одељење за грађевинску инспекцију и извршења донело Закључак број 356-848/12 од 8. 2. 2013. године којим се одбацује захтев А. З. из Београда, којим тражи утврђивање статуса зграде означене бројем 50 у ул. …– Београд, због ненадлежности.
Притужилац, З. А. је дописом од 27. 2. 2013. године обавестио Заштитника грађана о примљеном закључку и доставио копију истог, као и копију жалбе коју је против овог закључка упутио органу.

Како из достављене документације произилази да је Општинска управа ГО Чукарица поступила у складу са препоруком, стекли су се услови да се поступак пред овим органом оконча, о чему вас у складу са чланом 29. став 1. Закона о Заштитнику грађана обавештавамо.
Истовремено користимо прилику да вам захвалимо на сарадњи у заједничком интересу унапређења рада органа управе и потпунијег остваривања и заштите права грађана.

